### | | | | --- | --- | | | | | --- | | **Byråd** 17. december 2019 Sagsnr. 710-2017-39936 Dok.nr. 710-2019-258464 Sagsbehandler DPHWSO | | 199.                Forslag til lokalplan nr. 396 - Etageboliger på [adresse] 24C i Hammel - Åbent

###

|  |  |
| --- | --- |
| Tidl. politisk behandling | PU, 02.10.18, pkt. 46 |
| Forventet sagsgang | PU, ØK, BY, høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage
stilling til ’Forslag til lokalplan nr. 396 – Etageboliger på [adresse] 24C i
Hammel og tillæg nr. 12 til Kommuneplan 2017-29, der skal sendes i høring i
otte uger.

Formålet med lokalplanen er at sikre, at [adresse] 24C i
Hammel kan omdannes til etageejendom med mulighed for beboelse og erhverv samt
parkering. Ejendommen har tidligere været anvendt til samlingssted, dansested
og beværtning, men etagerne over kælderniveau har været tomme de seneste år.

Omdannelsen skal ske på eksisterende sokkel, hvor den
nuværende restauration i kælderen bevares. Stueplan skal anvendes til parkering
og publikumsorienterede erhvervsformål. 1. og 2. sal indrettes til boliger med
private og fælles altaner.

Der er udarbejdet et kommuneplantillæg til lokalplanen, som
sikrer, at lokalplanen er i overensstemmelse med Kommuneplan 2017-29. De
nuværende rammer udlægger området med mulighed for bebyggelse i op til 2,5
etager i en højde på 12 meter og en bebyggelsesprocent på 150. Med nærværende
lokalplanprojekt skal bebyggelse kunne opføres i op til 3 etager med en
maksimal højde på 14 meter. Bebyggelsesprocenten må være op til 250.

**VURDERING**

Det er lokalplanens formål at understøtte kommuneplanens bestemmelser
om, at styrke et bymiljøet i Hammel i kraft af højere og tættet byggeri i
midtbyen med forskellige boligformer. De mange "baggårde" langs
[adresse] skal i spil, f.eks. kan der etableres grønne oaser til ophold.
Lokalplanen sikrer, at der langs Sika-passagen udlægges et areal til fællesophold,
primært for beboerne i ejendommen [adresse]

Lokalplanen omfatter opførelse af en 3 etagers ejendom, som
indrettes med 7 boliger, 2 erhvervslejemål og 8 parkeringspladser. Ud over de 8
p-pladser, der placeres på et dæk i stueetagen, er der 4 parkeringspladser ved
den sydlige gavl. Ved etablering af vejadgang fra øst til [adresse]
forudsættes nedlæggelse af to offentlige p-pladser, hvilket medfører indbetaling
til Favrskov Kommunens p-fond.

Der er i lokalplanarbejdet lagt
vægt på:

·
Arkitektonisk fremtræden og
indpasning i eksisterende bymiljø

·
Parkerings- og adgangsforhold

·
Sikring af udendørs opholdsarealer

·
Erhvervsudøvelse i området indpasses i
det tætbebyggede midtbyområde.

Lokalplanområdet ligger i
rammeområdet 3.CE.1 i Kommuneplan 2017-29. Lokalplanen er ikke i
overensstemmelse med kommuneplanrammen, og der er derfor udarbejdet et
kommuneplantillæg til Kommuneplan 2017-29.

**ØKONOMI**

Lokalplanen omfatter et privat projekt, hvorfor den ikke
medfører direkte udgifter for Favrskov Kommune.

Arealet syd for det matrikulære skel er ejet af [adresse]
Kommune og kan ikke uden forudgående aftale med kommunen indrettes til fælles
opholdsareal for beboerne i ejendommen. Kommunal ejede arealer kan ikke
medregnes i opholdsarealerne.

**INDDRAGELSE**

Borgerinddragelse og
kommunikation om lokalplanforslaget sker efter reglerne i planloven. Det er et
selvstændigt mål med planloven, at offentligheden i videst muligt omfang
inddrages i planlægningsarbejdet.

Lokalplanforslaget skal efter
godkendelse offentliggøres ved annoncering på kommunens hjemmeside med en
indsigelsesfrist, som Teknik og Kultur anbefaler fastlagt til otte uger.

**INDSTILLING**

Direktøren for Teknik og Kultur indstiller til Byrådet:

1.    At ”Forslag til Lokalplan
nr. 396 – Etageboligbebyggelse på [adresse] 24C i Hammel” og kommuneplantillæg
nr. 12 godkendes og fremsendes i offentlig høring i otte uger.

**BESLUTNING**

***Planudvalget, 3. december 2019:***

Fraværende:Ingen

Indstilles godkendt.

***Økonomiudvalget, 10. december 2019:***

Fraværende:Casper Jensen

Indstilles godkendt.

**Bilag**

|  |  |
| --- | --- |
| Forslag til lokalplan nr. 396 og kommuneplantillæg nr. 12 | 710-2019-225974 |